b'\n_START_ARTICLE_\n\xc5\xa0efik Be\xc5\xa1lagi\xc4\x87\n_START_SECTION_\n\xc5\xbdivotopis\n_START_PARAGRAPH_\nOsnovno\xc5\xa1kolsko obrazovanje zavr\xc5\xa1io je u Doboju, ni\xc5\xbeu gimnaziju u Tuzli. U\xc4\x8diteljsku \xc5\xa1kolu zavr\xc5\xa1io je u Sarajevu 1928., a vi\xc5\xa1u pedago\xc5\xa1ku \xc5\xa1kolu poha\xc4\x91ao je u Zagrebu od 1935. do 1937., gdje je i diplomirao. U vremenu od 1938. do 1943. kao nastavnik slu\xc5\xbebovao je u Drni\xc5\xa1u, Konjicu i Tuzli, a od 1947. do 1949. bio je direktor gimnazije u Doboju. Vanredno je studirao u Beogradu na Filozofskom fakultetu od 1949. do 1950. Godine 1955. dobio je zvanje stru\xc4\x8dnog suradnika, 1959. zvanje savjetnika, a 1961. zvanje vi\xc5\xa1eg stru\xc4\x8dnog saradnika. Od 1952. do 1967. (kada je i umirovljen) bio je direktor Zemaljskog zavoda za za\xc5\xa1titu spomenika kulture i prirodnih rijetkosti (Zavoda za za\xc5\xa1titu spomenika kulture) Bosne i Hercegovine. Umro je 19. studenoga 1990._NEWLINE_Obna\xc5\xa1ao je du\xc5\xbenost predsjednika Dru\xc5\xa1tva konzervatora Jugoslavije te urednika \xc4\x8dasopisa Na\xc5\xa1e starine. Najve\xc4\x87im dijelom svoga djelovanja istra\xc5\xbeivao je srednjovjekovne nadgrobne spomenike, a posebno ste\xc4\x87ke. Dobitnikom je Dvadesetsedmojulske nagrade Bosne i Hercegovine za 1972. i nagradom "Veselin Masle\xc5\xa1a" za nau\xc4\x8dnoistra\xc5\xbeiva\xc4\x8dki rad, kao i Plakete grada Sarajeva, Plakete grada Doboja te Povelje Turisti\xc4\x8dkog saveza Bosne i Hercegovine.'